তানজানিয়ার ভাষা
সোয়াহিলি ভাষা তানজানিয়ার সরকারি ভাষা। দেশটির প্রায় ৯০% জনগণ দ্বিতীয় ভাষা হিসেবে সোয়াহিলি ভাষাতে কথা বলেন। এছাড়াও দেশটিতে ১২০টিরও বেশি স্থানীয় ভাষা আছে। এদের মধ্যে নিয়ামোয়েজি ভাষা, মাকোন্দে ভাষা, গোগো ভাষা, হায়া ভাষা, সুকুমা ভাষা এবং চাগ্‌গা ভাষা উল্লেখযোগ্য। সোয়াহিলি ভাষা সার্বজনীন ভাষা বা লিঙ্গুয়া ফ্রাংকা হিসেবে কাজ করে। ১৯৬৭ সাল পর্যন্ত ইংরেজি ভাষা দেশটির সহ-সরকারী ভাষা ছিল।